钦定古今图书集成/理学汇编/学行典/第212卷 > 张瑞麟
## 钦定古今图书集成/理学汇编/学行典/第212卷 > 张瑞麟

按《济南府志》：“张瑞麟，泰安庠生，负奇气。常随父远行，
涉大河，偶值风雨暴至，波涛汹涌，父力衰将没，麟抱
父随流震荡十馀里，竟达岸获免，乡人以孝称。一日
郊行，获遗钱千馀，守之以俟，失者不至，乃尽分于行
道贫乏之人。四十无子，梦神人曰：‘汝有善行，当生贵
子’。寻果生子，寿九十而终。”

===丘利见===按《济南府志》：“丘利见，蒲台庠生。母疾笃不起，利昼夜
悲号，愿以身代，母病果愈。邑令旌其门。”